**Standardvedtekter for fylkesledd i Studieforbundet kultur og tradisjon – vedtatt på årsmøtet 2010.**

**§1.FORMÅL**

Fylkesledd av Studieforbundet kultur og tradisjon:

* Skal organisere og legge forholdene til rette for folkeopplysning og opplæring i medlemsorganisasjonene, innen rammen av Lov om Voksenopplæring.

**§2 ARBEIDSOPPGAVER FOR FYLKESLEDDET**

* være samarbeidsorgan mellom medlemsorganisasjonene i Studieforbundet kultur og tradisjon i spørsmål som omhandler voksenopplæring i regionen.
* på vegne av samtlige medlemsorganisasjoner i Studieforbundet kultur og tradisjon søke om regionale midler og fastsette bruken av dette.
* være medlem av regionalt VOFO og arbeide for egen styrerepresentasjon i regionstyret i Vofo.
* gjennom VOFO, sammen med de andre studieforbundene i regionen, arbeide for å utvikle samarbeidet med fylkeskommunen, og bedre de regionale rammevilkår.
* synliggjøre egen opplæringsaktiviteten i regionen og spre aktuell informasjon om arbeidet for voksnes læring i fylket til de enkelte medlemsorganisasjonene i Studieforbundet kultur og tradisjon.

**§3. MEDLEMSKAP**

Fylkesleddet av Studieforbundet kultur og tradisjon skal bestå av medlemsorganisasjoner i Studieforbundet kultur og tradisjon som har eget fylkesledd og som har opplæringsaktivitet i fylket.

**§4. ÅRSMØTET**

Årsmøtet holdes hvert år innen utgangen av mai måned og behandler følgende saker:

1. Styrets årsmelding

2. Revidert regnskap

3. Innkomne saker

4. Valg

Innkalling sendes medlemsorganisasjonene senest 4 uker før møtet.

Ekstraordinært årsmøte innkalles av styret eller når 1/3 av medlemsorganisasjonene krever det. Medlemsorganisasjonene må få varsel om ekstraordinært årsmøte senest 4 uker før møtet. Saksdokumenter må sendes senest 2 uker før møtet.

Dersom fylkesstyret ikke innkaller til fylkesårsmøte innen fristen, kan Studieforbundet sentralt innkalle og avvikle møtet.

**§5. ÅRSMØTETS SAMMENSETNING**

Årsmøtet settes sammen av representanter fra medlemsorganisasjonene i Studieforbundet kultur og tradisjon. Se §3. Stemmerett har de organisasjoner som har hatt studieaktivitet foregående år etter denne nøkkelen;

0 - 500 studietimer 1 stemme

501 - 1000 2 stemmer

1001- 2000 3 stemmer

2001- 5000 4 stemmer

5001 5 stemmer

Organisasjoner som ikke har hatt studieaktivitet kan møte med tale og forslagsrett.

Vedtak foretas ved simpelt flertall.

**§6. STYRET**

Styret kan bestå av 3-5 medlemmer, derav leder,kasserer og sekretær.

Alle velges for ett år om gangen.

Det anbefales at styrets medlemmer er tillitsvalgt/ansatt i egen medlemsorganisasjon.

**§7. VEDTEKTSENDRING**

Hvis fylkesleddet ønsker å avvike mønstervedtektene skal endringen vedtas med 2/3 flertall på årsmøtet i fylkesavdelingen av Studieforbundet. Vedtektsendringer skal godkjennes av Studieforbundet kultur og tradisjon sentralt.

**§8. OPPLØSNING**

Spørsmål om oppløsning av fylkesledd av Studieforbundet kultur og tradisjon kan bare behandles på årsmøtet i fylkesleddet. Forslaget må sendes styret innen 1. januar. Det kreves 3/4 flertall for at oppløsning kan vedtas.Endelig vedtak skal godkjennes av Studieforbundet kultur og tradisjon sentralt.

Vedtatt på årsmøtet 2010.